Afternoon Call Action Notes – บล.โกลเบล็ก
ดัชนี SET ปิดภาคเช้า Close          1,572.83       Volu …
18 ก.ค. 2560

ดัชนี SET ปิดภาคเช้า
Close          1,572.83       Volume          ฿18,750 M
Change         -1.26          %Change         -0.08%
สรุปภาวะตลาดภาคเช้า
ภาวะตลาดหุ้นไทยช่วงเช้าอ่อนตัวลงตามทิศทางตลาดหุ้นรอบบ้าน เนื่องจากนลท.ชะลอการลงทุนเพื่อติดตามผลการประชุมนโยบายการเงินของ BOJ และ ECB ในวันที่ 20 ก.ค. ส่งผลให้ภาวะตลาดส่วนใหญ่เป็นแรงเก็งกำไรในหุ้นขนาดกลาง-เล็ก และ warrant ก่อนที่ดัชนีจะปิดในแดนลบเล็กน้อย  ด้วยมูลค่าซื้อขายไม่หนาแน่นระดับ 1.8 หมื่นลบ.
แนวโน้มภาคบ่ายตามค่าสัญญาณทางเทคนิค 
ช่วงการแกว่งที่กว้างขึ้นของดัชนี SET แต่ยังมีแรงซื้อหนุนให้ยืนที่ 1,572 จุด ทำให้ stochastic ในกราฟราย 90 นาที เริ่มวกกลับ หากช่วงบ่ายไม่มีอาการอ่อนแรงลงมาทดสอบ 1,570 จุด จะเป็นสัญญาณเชิงบวกต่อการขึ้นทดสอบเพื่อผ่านแนวต้าน 1,583 จุด แต่ถ้าไม่สามารถยืนเหนือ 1,570 จุด ควรระวังแนวโน้มดัชนีจะหลุดแนวรับ 1,564 จุด อย่างไรก็ตาม ยังคงคำแนะนำให้ถือหุ้นที่คาดว่าจะประกาศผลประกอบการในไตรมาส 2 ออกมาดี และทยอยขายเมื่อราคาปรับขึ้น
แนวรับ  1,564 จุด  /  แนวต้าน  1,583 จุด
NVD  ซื้อเก็งกำไร
ราคาปิด  5.65 บาท
แนวรับ 5.60 บาท / แนวต้าน 6.00 บาท / Cut loss  5.45 บาท
กราฟเป็นแนวโน้มขาขึ้น Sideway up และราคายกตัวขึ้นเหนือเส้น EMA 10 วันได้แข็งแกร่ง สอดคล้องกับค่าสัญญาณ RSI+MACD ชี้ขึ้นสนับสนุนทิศทางเชิงบวกจึงมีโอกาสปรับตัวขึ้นต่อได้
RS  ซื้อเก็งกำไร
ราคาปิด  14.20  บาท
แนวรับ  14.00 บาท / แนวต้าน 14.70  บาท / Cut loss  13.70  บาท
กราฟเป็นทิศทางขาขึ้น และราคาสามารถไต่ระดับขึ้นยืนเหนือเส้น EMA 10 วันได้ต่อเนื่อง พร้อมทั้งเครื่องมือ RSI + MACD ชี้ขึ้นเป็นสัญญาณซื้อทั้งคู่ทำให้มีโอกาสปรับตัวขึ้นได้
ข่าวสำคัญช่วงเช้า
ธนาคารกลางจีนอัดฉีดสภาพคล่องเข้าสู่ระบบการเงิน 2 แสนล้านหยวนในวันนี้  ถือเป็นการอัดฉีดเงินรายวันที่สูงที่สุดในรอบเดือนที่ผ่านมา
จีนเปิดเผยว่า ปริมาณการผลิตน้ำมันดิบในเดือนมิ.ย.ลดลง 2.3% แตะที่ 16.21 ล้านตันเมื่อเทียบเป็นรายปี
S จัดสรรหุ้นเพิ่มทุน 400 ล้านหุ้นให้ Credit Suisse-บลจ.บัวหลวง-บลจ.วรรณ
TMI รุกสินค้านวัตกรรมภายใต้แบรนด์ “GATA”ส่ง รีโมทสวิทช์-ปลั๊กรางรีโมทวางตลาด
COMAN คาด H2/60 โตแกร่งเข้าไฮซีซั่น,รุกขยายกลุ่มลูกค้าให้บริการจองที่พัก รร.ระดับล่าง
TWZ จัดสรรหุ้นเพิ่มทุน General Mandate ให้ผถห.เดิม 7:2 ที่ราคา 0.25 บ./หุ้น
RML ตั้งเป้ารายได้โตแตะ 1.3-1.5 หมื่นลบ.ภายใน 3-5 ปี เน้นเพิ่มรายได้ประจำ คาดสรุปร่วมทุนพันธมิตรพัฒนาโครงการในเอเชียชัดเจนใน 12-18 เดือน